Bretagne/Korpus-divyezhek-brezhoneg-galleg huggingface dataset:
De nombreux chemins de randonnées vous permettront de découvrir au détour d'un chemin : croix, manoir, moulin... et vous mèneront jusque la vallée de la Flèche avec ses chemins ombrageux.
En ur vont gant ar gwenodennoù-bale stank e c’halloc’h gwelet a bep seurt traoù, e pleg an hent, kroaz, maner, milin… ha kaset e vioc’h betek traoñienn ar Saezh ma c’haller bale en disheol.
Déchetterie de Ruléa 
Lastezerezh Rulea :
Plounévez-Lochrist offre trois visages très caractéristiques :
Gwinevez zo teir lodenn dibar enni :
Le plus important en surface, le paysage rural est parsemé d'exploitations de dimensions moyennes, résultat d'une activité agricole propre à la région du Léon (environ 170 lieux-dits).
Ar maezioù, al lodenn vrasañ eus ar gumun a-fed gorread, zo strewet enno stalioù labour-douar krenn, evel ma vez e Bro-Leon (war-dro 170 kêriadenn).
Le bourg et Lochrist constituent les pôles d'urbanisation de la commune. 
Ar bourk ha Lokrist eo kêrioù pennañ ar gumun.
La zone côtière, visage maritime de la commune est constituée d'une bande sensible de dunes dont une partie est inondée aux fortes marées, de zones humides, fragiles, en grande partie cultivées et enfin de coteaux aux pentes douces remontant vers le plateau.   
An arvor, al lodenn norzh eus ar gumun, zo ennañ ur vandenn gizidik a devinier a vez beuzet ul lodenn anezhi pa vez reverzhi bras, takadoù gleb ha bresk hag a vez gounezet evit darn hag, evit echuiñ, rozioù gant nebeut a zinaou hag a sav etrezek ar bladenn.
L'église actuelle date de 1873, le clocher est de 1767, le porche renaissance de 1769. 
An iliz a-vremañ zo eus 1873, ar c’hloc’hdi eus 1767, ar porched giz an Azginivelezh eus 1769.
C'est un beau monument en kersanton, de style gothique flamboyant. 
Ur c’haer a savadur giz c’hotek flammek eo, e maen kersanton.
Clocher de type léonard à deux galeries.
Kloc’hdi giz Bro-Leon gant daou seurt garidoù.
la chapelle de Lochrist en Izelvez a été reconstruite vers 1785 contre le massif clocher à tour carrée (monument historique) du XIIIè siècle. 
Chapel Lokrist an Izelved a voe adsavet war-dro 1785 ouzh ar c’hloc’hdi tolzennek karrezennek he c’horzenn (monumant istorel) eus an XIIIvet kantved.
L'oratoire de Kerizinen d'architecture moderne, orné de splendides vitraux et d'un superbe chemin de croix en marqueterie a été bâti, en 1976, à l'endroit précis où J-L. Ramonet aurait eu des apparitions du Christ et de la Sainte Vierge de 1938 à 1965.
E 1976 e oa bet savet orator Kerizinen, modern he doare sevel, kinklet gant div werenn-livet brav-kenañ ha gant un hent ar groaz, unan hollgaer anezhañ, el lec’h resis ma vije bet ar C’hrist hag ar Werc’hez Santel o’n em ziskouez, eus 1938 da 1965, dirak J-L. Ramonet.
Le château de Maillé, magnifique demeure du XVè siècle de style renaissance, classé monument historique, est la propriété de M. et Mme Danguy des Déserts. 
Maner Mailhe, un ti-annez hollgaer eus ar XVvet kantved, e giz an Azginivelezh, rummet monumant istorel, zo perc’hennet gant an ao. hag an it. Danguy des Déserts.
Visites possibles.
Gweladenniñ a c’haller anezhañ.
De nombreux vestiges : moulins à eau, manoirs, calvaires, croix, dolmens... témoignent encore du riche passé de la commune.
Aspadennoù kozh a-leizh eus milinoù-dour, manerioù, kalvarioù, kroazioù, peulvanoù… a ro bepred da welet roudoù eus amzer gozh ha pinvidik ar gumun.
Disposant de sites exceptionnels : Baie du Kernic, Plage du Mean, Dunes de Keremma, Rocher du Kernic, Vallée du pont d'Arm, la commune s'est dotée d'équipements visant à développer harmonieusement le tourisme rural et littoral : camping de 135 places, gîtes, aire de loisirs et de promenades... 
Lec’hioù dibar zo er gumun : Bae ar C’hernig, Traezhenn ar Mean (Aod Vras Gwinevez), Tevinier Keremma (Tevenn Gwinevez), Roc’h Vras ar C’hernig pe Tour ar C’hernig, Traoñienn Pondarm. Er gumun ez eus bet savet aveadurioù evit kas war-raok an touristerezh war ar maez ha war an aod evel ma’z eo dleet : un dachenn-gampiñ 135 plas, bodoù-arsav, tachennoù diduiñ ha pourmen…
Crèche halte-garderie "aux doudous magiques"
Magouri arsav-diwallerezh "aux doudous magiques":
Relais Parents Assistantes Maternelles
Erlec’h Kerent Skoazellerezed-mamm :
Commune de la Baie du Kernic, elle fait partie du canton de Plouescat et de l'arrondissement de Morlaix
Ar gumun-se eus Bae ar C’hernig zo e-barzh kanton Ploueskad hag arondisamant Montroulez.
Surplombant la Baie de Goulven, Tréflez domine la côte de Plouescat à Brignogan
Dirak Bae Goulc’hen emañ Trelez, uhel dreist an aod eus Ploueskad da Vrignogan.
C'est sur le territoire de la commune que se trouve la Maison des Dunes
War douaroù ar gumun-se emañ Ti an Tevinier.
La descente de la rivière La Flèche en canoë est riche en histoire, avec en particulier le Pont Gaulois. 
Pa ziskenner ar Saezh gant ur c’hanoe e weler roudoù puilh eus an istor, pont « Galian » Pont Lez peurgetket.
Les premières occupations humaines, dont des traces sont encore visibles sur le site d'Enez Vraz "la Grande Ile", remontent au Néolithique (entre 5800 et 2000 ans avant J.C.).
An dud kentañ a oa bet oc’h ober o annez en Nevezoadvezh (etre 5800 ha 2000 bloaz a-raok J.K.) el lec’h m’emañ ar gumun bremañ, a vez gwelet o roudoù c’hoazh en Enez Vras.
Les dolmens et menhirs qui subsistent aujourd'hui datent principalement de la civilisation des Mégalithes (jusqu'en 1800 avant J.C.).
An taolioù-maen hag ar mein-hir, a chom aspadennoù anezho hiziv an deiz, zo dreist-holl eus mare ar meurvein (betek 1800 vloaz a-raok J.K.).
Les Celtes qui envahirent l'Ouest de la Gaulle à partir de 500 avant J.C., donnèrent son nom à Tréflez. 
Gant ar Gelted, a aloubas kornôg Galia adalek 500 vloaz a-raok J.K., e voe roet hec’h anv da Drelez.
Tréflez est composé du mot "TREV" ou "TREF" qui signifie "succursale", et du mot "LEZ" qui signifie "COUR".
Dont a ra an anv-se eus ar ger « TREV », a dalvez kement ha « rann eus ur barrez », hag eus ar ger « LEZ » a dalvez kement ha « lec’h annez ur roue, ur priñs hag e goskor ».
Littéralement, TREFLEZ est donc la "succursale de la Cour" ("Siège de Justice).
Talvezout a ra Trelez, ger-ha-ger, kement hag “an drev eus al lez” (“Sez ar Justis”).
Au Moyen-âge, cette région était occupée par des boisements entrecoupés de marécages. 
Er Grennamzer e oa koadoù dasstrewet gant geunioù er c’horn-bro-mañ.
C'est alors que les moines-défricheurs des monastères de Saint-Guévroc (établi sur Enez Vraz, qui était encore une île) et de Saint-Goulven entreprirent des travaux de déboisement. 
D’ar mare-se eo neuze e voe graet labourioù digoadañ gant menec’h-difraosterien manati Sant Gwevrog (staliet en Enez Vras, a oa un enezenn c’hoazh) ha Sant Goulc’hen.
La disparition de la petite forêt de bouleaux qui couvrait et fixait la dune provoqua alors l'ensablement de toute la côte de Tréflez. 
Pa’z eas da get ar c’hoadig gwez-bezv a c’holoe an tevenn hag a zalc’he an traezh e voe kontraezhet an aod a-bezh e Trelez.
Dès lors, et jusqu'au 19ème siècle, la partie Nord de Tréflez restera une vaste zone inculte et marécageuse, isolée de la mer par des bancs de sables volants. 
Diwar neuze, ha betek an 19vet kantved, e chomas al lodenn norzh eus Trelez un takad ec’hon, fraost ha geuniek, dispartiet diouzh ar mor gant reuzelennoù traezh fiñv-difiñv.
Ceux-ci seront la base de l'ensemble de Keremma.  
Talvezout a raio ar re-se da ziazezañ difennoù Keremma.
Afin de préserver les vastes espaces constitués par les Dunes de Keremma, aujourd'hui propriété du Conservatoire du Littoral, la commune de Tréflez a aménagé, il y a trente ans, un camping municipal de deux cent emplacements, tous délimités de haies naturelles. 
Evit gwareziñ an tachennoù ec’hon a zo e Tevinier Keremma hag a zo perc’hennet gant Mirva an Arvor e oa bet kempennet un dachenn-gampiñ tregont vloaz zo, gant daou c’hant lec’h, bevennet-holl gant girzhier naturel.
Le patrimoine archéologique de la commune de Tréflez a été particulièrement éprouvé par les assauts des éléments naturels; mais il existe encore quelques témoignages du passé.
Glad henoniel kumun Trelez en deus bet da c’houzañv diwar tagadennoù an amzer hag ar mor, met chom a ra un nebeud aspadennoù eus an amzer dremenet c’hoazh.
Une allée couverte datant de la préhistoire, à Enez Vras (menacée par la mer).
Un alez-toet eus ar Ragistor, en Enez Vras (en arvar abalamour d’ar mor).
Un cimetière du haut moyen age à St Guévroc
Ur vered eus ar Grennamzer Uhelañ e S. Gwevrog.
Un tumulus (enterré) de l'âge du bronze, et une stèle de l'âge du fer surmontée d'une croix rustique à Toullouarn.
Ur grugell (douaret) eus Oadvezh an Arem, hag ur maen-sav eus Oadvezh an Houarn toget gant ur groaz a-c'hiz-kozh e Toullouarn.
Un pont gaulois, composé d'une double travée reposant sur une pile centrale, qui enjambe la Flèche à Pont-Lez, à la hauteur du Toupet.
Ur pont galian, gant un treuziad-doubl lakaet war ur piler kreiz, a oa bet savet dreist ar Saezh e Pont Lez, a-geñver an Touped.
Une stèle de l'âge du fer au Toupet (à l'emplacement actuel du terrain de sport)
Ur maen-sav eus Oadvezh an Houarn en Touped (el lec’h m’emañ an dachenn-sport bremañ).
L'église, dédiée à Ste Ediltrude, édifiée en 1725 au sommet d'une colline; son clocher est de type "Beaumanoir", et la cloche date de 1776. 
An iliz, gouestlet da Santez Ediltrud (Santez Wentrog), bet savet e 1725 e lein un dorgenn; he c’hloc’hdi zo unan giz « Belmaner », hag ar c’hloc’h zo eus 1776.
Elle s'élève au dessus du cimetière, au sud duquel se trouve la petite chapelle Ste Anne qui fut autrefois un ossuaire 
A-us ar vered emañ; er su d’ar vered emañ chapelig Santez Anna, a oa ur garnel gwechall-gozh.
La chapelle de St Guévroc, restaurée entre 1895 et 1897 sur les ruines d'une chapelle moyenâgeuse
Chapel Sant Gwevrog a oa bet renevezet etre 1895 ha 1897 war dismantroù ur chapel eus ar Grennamzer.
La croix calvaire du cimetière, de 9 mètres de haut.
Kroaz kalvar ar vered zo 9 metr uhelder dezhi.
Une fontaine de granit de la fin du 18è siècle à Coz Illis, dédiée à Ste Ediltrude (patronne de Tréflez surnommée ventroc); elle est entourée d'un mur d'enceinte en pierres festonnées, et une statue de la sainte est placée dans une niche dominée par une imposante croix de 2 mètres de hauteur.
Ur feunteun e greunit eus dibenn an 18vet kantved er Gozhiliz, zo gouestlet da Santez Ediltrud (Santez Wentrog eo anv gwir Santez kozh Trelez) ; tro-dro dezhi ez eus ur voger gant mein garlantezet, hag un delwenn eus ar santez zo bet lakaet en ur c’hustod toget gant ur groaz veurdezus 2 vetr uhelder.
On prêtait jadis à l'eau de cette fontaine des vertus thérapeutiques.
Gwechall e veze kredet en doa dour ar feunteun-se vertuzioù paerañ.
De nombreux manoirs qui existèrent ne subsistent plus que celui de Coat Lez aujourd'hui à l'abandon, la ferme de Ty Nevez et l'actuel Presbytère. 
Manerioù a-leizh a oa bet gwechall met ne chom netra ken anezho nemet hini Koad Lez, hag a zo dilezet, atant Ti Nevez hag ar Presbital a vremañ.
Bienvenue au Dunes de Keremma.
Deuet-mat oc’h e Tevinier Keremma.
Anse de Goulven/Baie du Kernic.
Bae Goulc’hen/Bae ar C’hernig.
Entre la Baie de Goulven et l’anse du Kernic, les dunes de Keremma se déploient sur plus de 6 kilomètres de sable blanc, d’eau aux teintes turquoise et de vaste pelouse dunaire. 
En em astenn a ra tevinier Keremma etre Bae Goulc’hen ha Bae ar C’hernig. War-hed ouzhpenn 6 kilometr ez eus traezh gwenn, dour glas-pers hag ul letonenn ec’hon war an tevinier.
Promenade, baignade, randonnée, animation nature, activité nautique sont autant de façon de découvrir cette nature préservée et authentique.
Pourmen, kouronkañ, studiañ an natur, mont war vor : sed aze doareoù d’ober anaoudegezh gant an natur gwarezet ha diles a gaver amañ.
Propriété du conservatoire du Littoral et gérée par la communauté de commune de la Baie du Kernic, les dunes de Keremma abritent de nombreuses espèces animales et végétale, rares et fragile. 
Tevinier Keremma zo perc’hennet gant Mirva an Arvor ha meret gant kumuniezh-kumunioù Bae ar C’hernig. Reiñ a reont bod d’un tamm mat a spesadoù loened ha plant, rouez ha bresk.
A ce titre, le site a été sélectionné pour faire partie du réseau européen Natura 2000.
Gant-se int bet dibabet evit mont er rouedad europat Natura 2000.
Natura 2000, vise à promouvoir un juste équilibre entre les activités humaines et la préservation de la biodiversité.
Klask a ra Natura 2000 lakaat kempouez etre obererezh mab-den ha gwarez liesseurted ar vuhez.
Ici, la communauté de commune de la Baie du Kernic et les différents usagers se sont concertés pour définir ensemble des règles a respecter en vue de préserver ce patrimoine naturel de grande valeur et d’intérêt européen.
Amañ ez eo en em glevet kumuniezh-kumunioù Bae ar C’hernig hag an dud a bep seurt a zarempred an tevinier evit lakaat asambles reolennoù abalamour da wareziñ ar glad naturel-se, talvoudus-meurbet evit Europa hag all.
En fonction du lieu où vous vous rendrez,voici quelques recommandations…
Mont a rit d’al lec’h-mañ-lec’h, setu amañ un nebeud alioù…
En pratiquant dans les zones définies pour l’activité, vous respectez les zones de quiétude et de nidification.
Ma pleustrit hoc’h obererezh el lec’hioù a zo lakaet dezhañ hepken, e toujit an takadoù sioulded ma ra al laboused o neizh.
Pour info, si les oiseaux s’envolent c’est qu’ils ont été dérangés.
Deoc’h da c’houzout, ma nij al laboused kuit ez eo abalamour int bet direnket.
En navigation, ne vous approchez pas à moins de 150m des groupes d’oiseaux.
Pa verdeit, chomit pell diouzh ar strolladoù laboused, 150 m da nebeutañ.
Lorsque des oiseaux sont sur vos zones de pratique, ils restent prioritaires.
Pa vez laboused en ho tachennoù pleustriñ e tremenont da gentañ memes tra.
Carte détaillé : Flash code.
Kartenn dre ar munud : kod Flash.
«  Yeep ! même dans ta zone, j’ai la prio !!! »
«  Popop ! Ha pa vefen ez tachenn-te eo me an hini a dremen da gentañ !!! »
Comme nous, les oiseaux ont besoin de repos…Soyez discret !
Al laboused o devez ezhomm eveldomp… Bezit didrouz !
De nombreux oiseaux utilisent le site pour une pause lors de leur migration ou pour faire leur nid au sol. 
E-leizh a laboused tremeniat a implij al lec’h-se evit ober un ehan, ha kalz re all a sav o neizh war an douar.
Au moindre dérangement, ils sont contraints de fuir, leur survie ou celle de leurs petits est alors menacée. 
An disterañ direnkadenn, ha ret eo dezho tec’hel kuit, war var o buhez pe hini o floged.
Merci de tenir votre chien en laisse pour ne pas les déranger.
Dalc’hit ho ki war-bouez e roll, mar plij, kuit da zirenkañ anezho.
Bravo mon Kiki t’es un athlète !
You dit, Ki-du, ur mailh out !
Qu’il se tape 3000 bornes dans les airs, on verra s’il reste vif !!
Ra nijo 600 lev, ha gwelet e vo hag-eñ e chom bliv !!
Pêche à pied, ayez le bon réflexe…
Loc’heta, grit evel zo dleet…
Type d’activité/Public : Pêcheurs
Seurt obererezh/Tud hag a bleustr anezhañ : Loc’hetaerien
La taille minimum et la quantité de pêche des poissons, crustacés, coquillages... est réglementée. 
Reolennoù zo evit ment bihanañ ha kementad ar pesked, ar c’hranked, ar c’hregin... a c’haller tapout.
Respecter cette réglementation c'est favoriser la reproduction de ces animaux et leurs avenir sur nos côtes. 
Pa zoujer d’ar reolennoù-se e lezer al loened-se da ouennañ hag e reer diouzh ma vo anezho c’hoazh en aod en amzer da zont.
N’oubliez pas de replacer les cailloux retournés dans leur position initiale, car des petits animaux marins vivent dessus et dessous.
Arabat disoñjal adlakaat ar mein dilec’hiet evel ma oant, rak loened-mor bihan a vev dindano ha war o gorre.
Réglementation pêche à pied : Flash code
Reolennoù loc’heta : kod Flash
Ah non ! Pitié ! Je suis trop petite !
Arabat ! Truez ! Re vihan on !
Juré je me suis mesurée ce matin.
M’en tou : sellet em eus pegen bras e oan er mintin-mañ.
La laisse de mer : un garde-manger source de vie.
Ar gourlen : ur c’hradailh evit ar vuhez.
De nombreux oiseaux et petites bêtes profitent des dépôts naturels de la laisse de mer pour se nourrir et se protéger.
Laboused ha loenedigoù a-leizh a ra o mad eus danvez naturel ar gourlen evit en em vagañ ha kavout repu.
Très utile et loin d’être un simple déchet, la laisse de mer contribue à la vie de la dune.
Talvoudus-kenañ eo ar gourlen, n’eo ket lastez e feson ebet, ha degas a ra e lod da vuhez an tevinier.
Albert, tu me nettoies tout ça, que je pose ma serviette ?
Yannig, naetaat a ri kement-se, ma lakain ma serviedenn ?
Hey !! notre casse-croûte !!
Hep !! hor pred !!
Dune vivante, dune fragile !
Tevinier bev, tevinier bresk !
La dune littorale est en perpétuel mouvement, elle grossit et maigrit en fonction des humeurs de la mer et du vent. 
O fiñval dalc’hmat emañ an tevinier en arvor. Tevaat ha treutaat a reont a-youl ar mor hag an avel.
Ce milieu d’une grande diversité de vie est très fragile.
Bresk-kenañ eo ar metoù liesseurt-kenañ-se.
En marchant sur la dune, vous dérangez des animaux sans le savoir et vous accélérez son érosion…alors restez sur les sentiers aménagés.
Pa gerzhit war an tevinier e tirenkit loened hep gouzout deoc’h, hag e rit dezho disac’hañ buanoc’h… Gant-se, chomit war ar gwenodennoù kempennet.
C’est bizarre….J’ai l’impression qu’elle n’est pas stable…
Iskis eo... Ar santimant ’m eus n’eo ket stabil…
Type d’activité/public : ça c’est le bouquet….
Seurt obererezh/Tud hag a bleustr anezhañ : kutuilh plant, biken !
Une grande partie des plantes présentes sur les dunes est rare et protégée.
Ul lodenn vras eus ar plant a gaver war an tevinier a zo rouez ha gwarezet.
Ici chaque plantes est importante et participe à l’équilibre écologique du site.
Pouezus eo kement plantenn a zo amañ, ha lod eo eus kempouez ekologel al lec’h.
NON !!! Les dernières Liparis Loeselii !!!!
ARABAT !! Al Liparis loeselii diwezhañ !!!!
Ca grouille de vie sous tes chaussures !
Buhez a-vordilh dindan da votoù !
Message : La dune est riche d’une grande diversité de plantes très sensibles au piétinement, voilà pourquoi il est important d’emprunter uniquement les sentiers balisés.
Kemennadenn : war an tevinier ez eus plant a bep seurt hag a c’houzañv diwar ar pilpazañ. Setu perak e ranker mont gant ar gwenodennoù balizennet hepken.
Incroyable ! ici il y a 60 espèces différentes au M2
Biskoazh kemend-all ! Amañ ez eus 60 spesad disheñvel en M2
La maison des dunes vous accueille et propose de nombreuses offres de découverte du site. 
Ennañ e vezit degemeret hag e vez kinniget deoc’h meur a zoare d’ober anaoudegezh gant al lec’h-se.
Animations, boutique, sentier de découverte et espace muséographique…
Abadennoù, stalig, gwenodenn-deskiñ ha mirdiig…
Allée couverte de Guinirvit.
Alez-toet Ginirvid.
Les contrôles réglementaires de l’assainissement non collectif
Kontrolloù reoliek ar yac’husaat distroll
En 2005, la CCPI créait le SPANC, Service Public de l’Assainissement Non Collectif et mettait en œuvre les contrôles réglementaires prévus par la loi, pour l’assainissement non collectif, c'est-à-dire pour les systèmes non reliés à un réseau de collecte et de traitement des eaux usées.
E 2005 e kroue KKBH ar SPAYD, Servij Publik ar Yac'husaat Distroll, ha lakaat a rae kontrolloù reoliek rakwelet gant al lezenn e pleustr, evit ar yac’husaat distroll, da lavaret eo evit ar reizhiadoù n’int ket stag ouzh ur rouedad dastum ha tretañ an dour lous.
C’est avec un accueil pour le moins mitigé que les usagers ont vu arriver ce service. 
Klouarik e oa bet an degemer gant an dud pa oa en em gavet ar servij-se.
En effet « quel intérêt que des techniciens viennent contrôler quelque chose qui fonctionne bien depuis 20 ans … ». 
Rak « da betra e talvez lakaat teknikourien da zont da gontrollañ un dra bennak hag a ya mat en-dro abaoe 20 vloaz… ».
Mais dans l’ensemble, les techniciens ont été bien accueillis et cela a permis d’instaurer un dialogue avec l’usager.
Met, dre vras, degemeret mat ez eo bet an deknikourien ha gant-se ez eus bet tu da zivizout gant an dud.
A l’issue du diagnostic il apparait que si la majorité du parc d’assainissement de notre territoire est correct au vu de la réglementation actuelle, il en demeure pas moins que plus de 20 % des systèmes ont été diagnostiqués inacceptables.
Diskouez a ra mat an diagnostik kaset da benn ez eo mat an traoù en darn vrasañ eus park yac’husaat hon tiriad hervez ar reolennoù hiziv an deiz. Met chom a ra ouzhpenn 20% eus ar reizhiadoù diagnostiket na c’haller ket degemer.
Face à ce résultat et face aux enjeux sanitaires importants, avec notamment la qualité des eaux de baignades, il apparaît que ces contrôles n’avaient rien de superflu.
An disoc’h-se hag ar c’hudennoù bras a yec'hedouriezh, ar re a denn da galite an doureier kouronkañ da skouer, a ziskouez ne oa ket didalvez ar c’hontrolloù-se.
Après le déclin des mines de Poullaouën, c’est l’extraction de l’ardoise qui fait les beaux jours du Centre Bretagne, au XIXe siècle et durant la première partie du XXe siècle. 
Goude diskar mengleuzioù Poullaouen ez eo eztennañ ar mein-glas a reas berzh e Kreiz-Breizh, en XIXvet kantved hag e-pad lodenn gentañ an XXvet kantved.
Cette intense activité industrielle, au temps de l’âge d’or du réseau ferroviaire breton, dans une région essentiellement rurale, voit l’émergence, peut-être plus tôt qu’ailleurs, d’une classe ouvrière centre-bretonne. 
Gant an obererezh greantel bras-se, en ur vro a-ziwar-ar-maez dreist-holl, en oadvezh aour rouedad breizhek an hentoù-houarn, e voe lakaet ur renkad micherourien da sevel e Kreiz-Breizh, abretoc’h marteze eget e lec’h all.
En empruntant le sentier des ardoisières à Pont-Coblant (Gouézec et Pleyben), ou encore entre Gourin et Motreff, vous découvrirez les vestiges de cette activité aujourd’hui abandonnée mais qui a marqué durablement les paysages et les esprits.  
En ur vont gant gwenodenn ar mengleuzioù e Pont-Koblant (Gouezeg ha Pleiben), pe choazh etre Gourin ha Motrev, e c’hellot dizoleiñ  aspadennoù eus an obererezh-se zo dilezet hiziv met en deus merket an ardremez hag ar speredoù en un doare padus.
La personnification de la Mort n’est pas spécifique à la Bretagne mais elle prend en Basse-Bretagne une forme particulière : l’Ankoù, personnage squelettique armé d’une faux, d’une lance, d’un pic, d’un bâton ou d’une flèche…
N’eo ket e Breizh hepken e vez personelaet ar marv, met e Breizh-Izel e vez kemeret gantañ ur stumm dibar : an Ankoù, un dudenn treut-eskern zo ganti en he dorn ur falc’h, ur goaf, ur bigell, ur vazh pe ur saezh …
Cette personnification participe de la pastorale de la peur initiée par l’Église sous l’Ancien Régime. 
Kemer a ra perzh ar personeladur-se e Mojenn an aon a voe atizet gant an Iliz da vare ar Renad kozh.
On le craint, on redoute le grincement de sa charrette…
Doujet e veze, aon o doa an dud rak gwigour e garrigell…
Pourtant, reflet de la relation particulière que les Bretons entretiennent avec la mort, il ne se résume pas à la peur, passage obligée pour atteindre l’au-delà, la mort n’épargne personne, une fois jugée, l’âme est vouée au paradis ou à l’enfer. 
Ha koulskoude, evel un heklev eus an darempred dibar zo etre ar Vreizhiz hag ar marv, an Ankoù n’eo ket un dra spontus hekpen ; ar marv zo un tremen rediet da vont d’ar bed-hont, ha ne erbed den ebet ; ur wech barnet, an anaon zo tonket da vont d’ar baradoz pe d’an ifern.
Vous pourrez peut-être rencontrer ce personnage autour de l’enclos si vous observez bien !
Gallout a reot en em gavout gant an dudenn-se tro-dro d’ar porzh-iliz marteze ma sellit mat !
Le Cloître-Pleyben 
Ar C’hloastr-Pleiben
Le dernier du Centre Bretagne fut officiellement tué le 25 mars 1891 à Milizac en Finistère. 
Ar  bleiz diwezhañ e Kreiz-Breizh a voe lazhet ent ofisiel d’ar 25 a viz Meurzh 1891 e Milizag e Penn-ar-Bed.
L’homme a mis au point plusieurs sortes de pièges : des fosses profondes recouvertes de branchages, comme au manoir de Kerdanet au Cloitre-Pleyben, des affûts, petite loge où un homme attend qu’une bête s’approche de l’appât pour la tuer mais la véritable révolution viens de l’utilisation de la strychnine dans les Montagnes Noires. 
Gant Mab-den e oa bet ijinet trapoù a bep seurt : fozioù don goloet gant diskourrachoù, evel e maner Kerdaned er C’hloastr-Pleiben, spioù, anezho logelloù bihan ma kuzhe un den da c’hortoz e tostafe ur loen gouez d’ar boued evit lazhañ anezhañ. Met ar gwir cheñchamant a c’hoarvezas pa voe graet gant striknin er Menezioù Du.
Aujourd’hui, même s’il a perdu de son prestige et s’il compte de nombreux détracteurs, il continue de nous fasciner, tantôt hué, tantôt sanctifié, il est partout : toutes les cultures lui accordent une place.
Hiziv, ha pa na vefent mui ken brudet-se ha pa vefent dispriziet gant kalz a dud, e kendalc’h ar bleizi da voemiñ ac’hanomp, gwech lakaet an hu warno ha gwech all sakret, e vezont kavet e pep lec’h :  gant an holl sevenadurioù e vez roet ul lec’h dezho.
Un temps enclavé, le Centre Bretagne s’ouvre au monde grâce au réseau ferroviaire breton, dont Carhaix était le cœur. 
Kreiz-Breizh, serret warni un amzer a voe,  a zigoras war ar bed dre rouedad hent-houarn Breizh, a oa Karaez ar galonenn anezhi.
5 lignes, 427km de voies, 52 gares et haltes, plus de 500 passages à niveaux, 400 salariés, 315 000 tonnes de marchandises chaque année : le train apporte un essor économique sans précédent et le passage de la vapeur en Centre Bretagne marque durablement les esprits.
5 linenn, 427 km a hentoù, 52 di-gar pe arsav, ouzhpenn 500 treuzenn hent-houarn, 400 goprad, 315 000 tonennad marc’hadourezh bep bloaz : an tren a zegasas lañs d’an armerzh evel biskoazh hag an tremen d’ar mekanikoù dre aezhenn a verkas ar speredoù e-pad pell amzer.
Démantelés en 1966 et transformé en Voies Vertes, aujourd’hui vous emprunterez le Réseau, à pied, à cheval ou en vélo.
Dispennet e voe e 1966 ha treuzfurmet e Hentoù Glas ; bremañ ez eer gant ar Rouedad war droad, war varc’h pe war varc’h-houarn.
Construit au XIXème siècle, le canal de Nantes à Brest a contribué à la modernisation de l’agriculture du Centre-Bretagne : importation d’engrais, exportation de céréales… 
Ar ganol Naoned-Brest, savet en XIXvet kantved, he deus roet lusk da vodernaat al labour-douar e Kreiz-Breizh : enporzhiañ temz, ezporzhiañ edoù…
Abandonné au profit du train, il constitue aujourd’hui un atout touristique majeur (randonnée pédestre, équestre, VTT… sur le halage, tourisme fluvial, canoë-kayak…), vous ne manquerez pas de découvrir son charme bucolique pendant votre séjour.
Dilezet e oa bet ar ganol ha graet gant an tren en he lec’h ; hiziv ez eo un dra a bouez evit an touristerezh (baleadennoù war  droad, war varc’h, MTB… war hent ar ganol, touristerezh war stêrioù, kanoe-kayak…). Arabat deoc’h c’hwitañ, pa vezoc’h er vro, d’ober anaoudegezh gant an dudi m’eo ar maezioù tro-dro.
Situé au centre du bourg, il est un ensemble architectural considéré comme sacré et complètement clos. 
Ar porzh-iliz, e-kreiz ar vourc’h, zo un hollad savouriezh a seller outañ evel sakr ha kloz penn-da-benn.
Constitué de quatre éléments indissociables : entrée monumentale ou triomphale, calvaire, ossuaire et église (parfois entourée du cimetière). 
Peder elfenn ne c’haller ket distagañ an eil diouzh eben a ya d’e ober : ur volz-enor pe « porzh ar marv », ur c’halvar, ur garnel hag un iliz (gant ar vered tro-dro dezhi a-wechoù).
La naissance des enclos paroissiaux est liée à l’histoire économique prospère de la Bretagne des XVIème et XVIIème siècles mais aussi à la volonté des fidèles d’exprimer leur foi. 
Liammet eo donedigezh ar porzhioù-iliz ouzh istor armerzh Breizh, a oa en e vleuñv er XVIvet ha XVIIvet kantved, met ivez ouzh ar volontez o doa ar feizidi da ziskouez o feiz.
Différents circuits de découverte des enclos de Bretagne vous sont proposés, de Guimiliau en passant par Saint Thégonnec, et bien entendu Pleyben.
Troiadoù a bep seurt a vez kinniget deoc’h evit dizoleiñ porzhioù-iliz Breizh, eus Gwimilio da Bleiben evel-just, en ur dremen dre Sant-Tegoneg.
Vous pourrez apprécier toute l’originalité artistique de ces ouvrages architecturaux.
Gallout a reot barn dibarded an arz war ar savadurioù.
La Bretagne regorge d’édifices architecturaux liés à l’importance des cultes, chapelles et calvaires ne se comptent plus. 
E Breizh ez eus e-leizh a savadurioù liammet ouzh pouez ar relijion ; ne gonter ket mui ar chapelioù hag ar c’halvarioù zo enni.
Le calvaire rappelle aux fidèles le sacrifice du Christ. 
Ar c’halvarioù a zegas da soñj d’ar feizidi eus aberzh ar C’hrist.
Le recours au symbole de la croix est ancien, sans doute entre le IXe et le Xe siècle. 
A-gozh e vez implijet ar groaz da arouez, abaoe ar mare etre an IXvet hag an Xvet kantved moarvat.
Très nombreuses en Bretagne, elles peuvent indiquer la limite d’une paroisse, jalonner la route d’un pèlerinage ou encore garder le souvenir d’une bataille ou d’une épidémie. 
Ar c’hroazioù, stank e Breizh, a c’hall merkañ bevenn ur barrez, heñchañ an dud o vont da birc’hirinañ, pe c’hoazh mirout ar soñj eus un emgann pe eus ur c’hleñved-red.
Les chapelles quant à elles sont pour la plupart postérieures au 14ème siècle, elles témoignent de l’identité d’un quartier, prenant parfois le pas sur la paroisse. 
Evit ar chapelioù, an darn vuiañ anezho a oa bet savet a-raok ar 14vet kantved. Testoù int eus identelezh ur c’harter, ha dont a raent a-wechoù da vezañ pouezusoc’h eget an iliz-parrez.
A Pleyben, six chapelles sont dissimulées dans des coins de verdure et une en centre bourg. 
E Pleiben ez eus c’hwec’h chapel kuzhet e kornadoù-glasvez hag unan zo e-kreiz ar vourc’h.
Elles sont toutes magnifiquement restaurées, elles revivent régulièrement lors des Pardons.
Nevezet brav eo bet an holl anezho, ha pardonioù a vez graet enno ingal.
Quimper compte trois cinémas multisalles dont le Quai Dupleix qui bénéficie d'un classement Art et essai.
Tri sinema liessal zo e Kemper, en o zouez ar C’hae Dupleix a zo er rummad sinemaoù Arz hag Esae.
Le Quai Dupleix, ciné d'art et essai.
Abaoe 1986 ez eus e kêr ur sinema a zo er rummad Arz hag Esae.
Il bénéficie en outre des 3 labels complémentaires attestant de son implication dans la programmation et la mise en valeur de films art et essai spécifiques.
Roet ez eus bet dezhañ, ouzhpenn-se, an tri label ouzhpenn a ziskouez e engouestl evit programmañ hag evit brudañ filmoù arz hag esae dibar.
Le label Recherche et découverte marque l'importance accordée à la programmation de films à caractère novateur. 
Al label Enklask ha dizoleiñ a verk e ro kalz a bouez d’ar programmañ filmoù nevezus.
Le label Jeune public salue la richesse de la programmation d'œuvres destinées à l'enfance et à la jeunesse. 
Al label Tud Yaouank a ro da c’houzout pegen puilh eo an oberennoù programmet evit ar vugale hag evit ar yaouankiz.
Le label Patrimoine et répertoire atteste d'une présentation régulière de films anciens.
Al label Glad ha roll a ziskouez e vez kinniget ingal filmoù  kozh.
Le cinéma est aussi soutenu par le programme de l’Europe, via Europa cinémas, réseau de cinémas art et essai européens, auquel il appartient. 
Skoazellet eo ar sinema ivez gant programm Europa, dre Europa sinemaoù, ur rouedad sinemaoù arz hag esae en Europa, hag ezel eo anezhi.
Ce programme vise à récompenser la diversité de la programmation de films européens non nationaux diffusés en version originale au cours de l’année.
Pal ar programm-se eo garedoniñ liesseurted ar bannañ filmoù europat eus an estrenvro hag a vez skignet en o yezh orin e-pad ar bloaz.
Sa programmation éclectique, qui soutient et valorise le cinéma d’auteur et de création dans toute sa diversité, réunit chaque année plus de 50 000 spectateurs, notamment grâce au travail mené au sein de l’association Gros Plan, en charge de l’animation du cinéma.
Gant e brogrammoù liesseurt, a skoazell hag a dalvoudeka ar sinema aozer ha krouiñ en e holl zoareoù, e vez bodet ouzhpenn 50 000 arvester bep bloaz, abalamour dreist-holl d’al labour kaset da benn e-barzh ar gevredigezh Gros Plan, a zo karget da gas ar sinema en-dro.
Le Quai Dupleix dispose de 2 salles de 150 et 70 fauteuils au sein du complexe des Arcades, en centre-ville de Quimper (projection numérique et 35 mm ; sons Dolby SR et mono).
Er C’hae Dupleix ez eus 2 sal enno 150 ha 70 kador-vrec’h e-barzh kreizenn ar Gwaregoù, e-kreiz kêr Kemper (bannadennoù niverel ha 35 mn ; sonioù Dolby SR ha mono).
Depuis 1982, l'association Gros Plan propose un programme d'actions d'éducation artistique au cinéma, qui a permis à plusieurs générations de spectateurs de se constituer une culture cinématographique. 
Abaoe 1982 e vez kinniget gant ar gevredigezh Gros Plan ur programm oberoù deskadurezh arzel er sinema. Gant-se o o deus gallet meur a remziad arvesterien sevel ur sevenadur filmoù evito.
L'enjeu est autant de transmettre le goût du cinéma que de maintenir une diversité culturelle grâce à un large choix de propositions sur le cinéma, suscitant une ouverture et une pratique culturelle sous différentes formes.
Ar pal eo deskiñ d’an dud karout ar sinema ha derc’hel d’ul liesseurted sevenadurel dre berzh un dibab bras a ginnigoù diwar-benn ar sinema, hag a ro c’hoant d’an dud da zigeriñ d’ar sevenadur e doareoù a bep seurt.
L'action de Gros Plan a pour objectifs l’éveil de la curiosité chez tous les spectateurs, par la découverte d’œuvres cinématographiques projetées en salle dans leur version originale.
Pal obererezh Gros Plan eo dihuniñ kuriusted an holl arvesterien, pa welont filmoù bannet en ur sal en o yezh orin.
La découverte de l'histoire du cinéma, la connaissance esthétique du cinéma.
Lakaat anavezout istor ar sinema, kenedouriezh ar sinema.
L’accès du plus grand nombre d’élèves et d'enfants à la culture cinématographique.
Reiñ digor d’an niver brasañ a skolidi hag a vugale war sevenadur ar filmoù.
L’intégration de la culture cinématographique au niveau de l'Education nationale, notamment grâce à la formation des enseignants.
Enframmañ sevenadur ar filmoù en Deskadurezh Stad, dre stummañ kelennerien peurgetket.
La contribution au développement d’une pratique culturelle de qualité en tissant des liens réguliers entre les jeunes et le cinéma, entre les jeunes et la salle de cinéma.
Kemer perzh e diorroadur ur pleustr sevenadurel a-zoare en ur skoulmañ liammoù etre ar re yaouank hag ar sinema, etre ar re yaouank hag ar sal-sinema.
Animation du cinéma Quai Dupleix.
Buhezekaat ar sinema Kae Dupleix.
Coordination départementale des dispositifs Ecole et cinéma et Collège au cinéma.
Kenurzhiañ ar stignadoù Skol ha sinema ha Skolaj er sinema en departamant.
Organisation des stages du dispositif Collège au cinéma, stages enseignants du Plan Académique de Formation.
Aozañ stajoù evit ar stignad Skolaj er sinema, stajoù evit kelennerien Steuñv Akademiek ar Stummañ.
Programmation Jeune Public : programmation et accompagnement des séances, formation des animateurs.
Programm evit an Dud Yaouank : programmañ ha harpañ an abadennoù, stummañ buhezourien.
Coordination locale du dispositif Passeurs d’Images.
Kenurzhiañ war an dachenn ar stignad Treizherien Skeudennoù.
Manifestations cinématographiques de promotion des films "Recherche et Découverte", "Jeune Public" et "Patrimoine, Répertoire", qui permettent au Quai Dupleix l'obtention de ces trois labels art et essai.
Sevel abadennoù evit brudañ ar filmoù « Enklask ha Dizoleiñ », « Tud Yaouank » ha « Glad ha roll », a roio tro d’ar C’hae Dupleix da gaout an tri label arz hag esae-se.
Les médiathèques de Quimper Communauté : un réseau à votre service !
Mediaouegoù Kemper Kumuniezh : ur rouedad en ho servij.
Vous désirez vous initier au portugais avec des cours en ligne avant d’aller visiter Lisbonne ? 
C’hoant ho peus da zeskiñ un tamm portugaleg enlinenn a-raok mont da weladenniñ Lisboa ?
Trouver des idées pour refaire votre déco intérieure ou recomposer votre jardin ? 
Da gavout mennozhioù evit adkinklañ diabarzh ho ti pe adkempenn ho liorzh ?
Emprunter des magazines, des romans.. ? 
Da amprestañ kelaouennoù, romantoù… ?
Les médiathèques vous accueillent également pour travailler en solo ou en groupe, travailler sur les ordinateurs à disposition en bénéficiant d’un accès à internet ou encore assister à une animation (exposition, projection de films, ateliers...).
Ar mediaouegoù a zegemer ac’hanoc’h ingal evit labourat hoc’h-unan pe gant ur strollad, evit labourat war an urzhiataerioù prestet deoc’h evit mont war ar Genrouedad m’ho pez ezhomm pe c’hoazh evit gwelet abadennoù (diskouezadegoù, bannadennoù filmoù, atalieroù…).
Boîtes à outils, lieux de convivialité autant que de loisirs, les médiathèques de Quimper Communauté sont tout cela et bien d’autres choses encore.
Boestadoù ostilhoù, lec’hioù a blijadur hag a ziduamantoù, Mediaouegoù Kemper Kumuniezh zo kement-se holl ha kalz a draoù all c’hoazh…
L’accès aux médiathèques est libre, gratuit et ouvert à tous : pas besoin d’être abonné pour être accueilli !
Digoust ha digor d’an holl eo ar mediaouegoù : n’eus ket ezhomm da vezañ koumanantet evit bezañ degemeret c’hwek !
Des professionnels à votre service qui vous accueillent et vous conseillent.
Tud a vicher en ho servij, a zegemer ac’hanoc’h hag a ro alioù deoc’h.
Plus de 400 000 documents : livres, CD, DVD, revues.
Ouzhpenn 400 000 teul : levrioù, CDoù, DVDoù, kelaouennoù.
Des ressources en ligne : streaming, ebooks, cours en ligne.
Danvez enlinenn : skignañ en ur froud, ebooks, kentelioù enlinenn.
Des animations gratuites : conférences, expositions, rencontres, projections.
Abadennoù digoust : prezegennoù, diskouezadegoù, emgavioù, bannadennoù.
Une bibliothèque patrimoniale d’exception.
Ul levraoueg dibar eus hor glad.
Partez à la découverte de Quimper et son agglomération en empruntant les circuits de randonnée pédestre, récemment créés ou modifiés par les « Sentiers du Stangala » et les « Marcheurs de Cornouaille ». 
It da welet Kemper hag he zolpad-kêrioù dre an troiadoù-bale war droad, nevez-krouet pe nevez-kemmet gant « Gwenodennoù ar Stankalar » ha « Baleerien Kerne ».
Deux associations affiliées à la fédération française de randonnée pédestre. 
Div gevredigezh ezel eus kevredigezh c'hall ar baleadennoù war-droad.
Ces huit circuits vous permettront de cheminer au travers des quartiers de la ville, en passant par les jardins et parties boisées sans oublier les attraits des rives de l’Odet et du Steir. 
Gant an eizh hentad-se e c’hallit bale dre garterioù ar gumun,en ur dremen dre al liorzhoù hag ar gwezegi hep disoñjal glannoù koant an Oded hag ar Stêr-Deir.
Du fait des nombreux lieux méritant une visite et d’endroits invitant à la flânerie, balisé à l’aide de clous en bronze posés au sol dans le centre historique).
Dre ma’z eus lec’hioù a-leizh hag a dalvez ar boan da welet ha lec’hioù a-leizh da chom da straniñ, balizennet gant tachoù arem lakaet war al leur e kreiz istorel ar gêr.
Circuits balisés sur les huit communes de l'agglomération. 
Troiadoù balizennet en eizh kumun eus an tolpad-kêrioù.
Dix-sept circuits pédestres de petite randonnée sont proposés par le comité départemental de la randonnée en Finistère et les communes de l’agglomération. 
Seitek troiad bale berr war droad zo kinniget gant poellgor-departamant an troioù-bale e Penn-ar-Bed ha gant kumunioù an tolpad-kêrioù.
Ils sont balisés en jaune sur le terrain.
Balizennet int e melen war an dachenn.
Trois boucles pédestres (de 1,4 à 9 km), balisées en bleu, sont proposées par les 8 communes de l’agglomération. 
Teir zroiad bale war droad balizennet e glas, zo kinniget gant 8 kumun an tolpad-kêrioù.
Elles vous guideront à la découverte de votre commune et des communes avoisinantes, en famille, en privilégiant des circuits courts et accessibles pour la plupart aux « petits » marcheurs.
Drezo e c’halloc’h gweladenniñ ho kumun hag ar c’humunioù tro-dro, gant ho familh, en ur zibab da gentañ an troiadoù berr a zo aes d’an darn vrasañ eus ar valeerien « vihan » mont ganto.
Quatorze boucles VTT, de 4 niveaux de difficulté (très facile à très difficile) sont également disponibles. 
Pevarzek troiad MTB, gant 4 live diaesterioù (eus aes-kenañ da ziaes-kenañ) zo ivez.
Selon votre niveau et le temps dont vous disposez, choisissez votre parcours et découvrez les richesses naturelles, petits chemins et espaces boisés sans oublier le patrimoine bâti et historique des villes de Quimper, Ergué-Gabéric, Plomelin, Pluguffan et Plogonnec. 
Hervez ho live hag an amzer a zo ganeoc’h, dibabit ho troiad ha grit anaoudegezh gant ar pinvidigezhioù naturel, ar gwenodennoù bihan hag ar gwezegi, hep disoñjal glad ar savadurioù hag an istor e kumunioù Kemper, an Erge-Vras, Ploveilh, Pluguen ha Plogoneg.
La base VTT-Vallée de l’Odet vous propose également deux circuits de niveau « très facile » à « facile» sur la commune de Fouesnant et trois itinéraires « difficiles » dans le pays Glazik (Landudal et Langolen).
Diazlec’h MTB Stankenn an Oded a ginnig deoc’h ivez div droiad,  « aes-kenañ » hag « aes » o liveoù e kumunioù Fouenant ha tri hent « diaes » e Bro C’hlazik  (Landudal ha Langolen).
Le topo-guide « Les environs de Quimper, Fouesnant et Briec à pied » présente les 17 circuits pédestres PR. 
Ar sturlevr « Les environs de Quimper, Fouesnant et Briec à pied » a ginnig ar 17 troiad bale war droad.
Vous y trouverez également quelques circuits proposés sur les communes du pays fouesnantais et du pays glazik. (9,5€ - Office tourisme Quimper Cornouaille et grande distribution).
Ennañ e kavoc’h ivez un nebeud troiadoù kinniget e kumunioù bro Fouenant hag e Bro C’hlazik.
Le topo guide "Balades et vous dans Quimper communauté" pour les personnes moins aguerris à la randonnée, ou au contraire à la recherche d’un circuit bien sportif, trois nouveaux itinéraires ont été balisés en 2015 par la Ville de Quimper avec le soutien de l’association « Quimper rando ». 
Ar sturlevr « Balades et vous dans Quimper communauté » evit an dud n’int ket ken barrek da vale, pe er c’hontrol evit an dud a zo o klask un droiad evit embreger o c’horf da vat, a ginnig tri hent nevez hag a oa bet balizennet e  2015 gant Kêr Gemper, gant skoazell ar gevredigezh « Kemper troioù-bale ».
Ils sont balisés en bleu sur le terrain.
E glas int balizennet war an dachenn.
Le topo-guide « Balades et vous dans Quimper communauté » décrit les 23 boucles pédestres proposées par les huit communes de l’agglomération. 
Er sturlevr « Balades et vous dans Quimper communauté » ez eus deskrivet 23 zroiad bale war droad kinniget gant eizh kumun an tolpad-kêrioù.
Il est disponible au prix de 3€ à l’office de tourisme Quimper Cornouaille et dans certaines communes (renseignez-vous auprès de votre mairie).
Gallout a reer prenañ anezhañ e 3 € e ti an douristed Kemper Kerne hag e kumunioù zo (goulennit titouroù en ho ti-kêr).
Pour vous aider à visualiser les circuits proposés, une cartographie en ligne est disponible. 
Evit sikour ac’hanoc’h da welet an troiadoù kinniget e c’haller kaout kartennoù enlinenn.
Une fois sur cette page, laissez-vous guider par le pas à pas et faites votre choix ! 
Ur wech ma vioc’h war ar bajenn-se, heuilhit an traoù kammed-ha-kammed ha grit ho tibab !
Le parc de sports et loisirs permet à tous de profiter de nombreuses possibilités de pratiques sportives en libre accès ou encadrées par les différentes associations présentes sur le site.
E park ar sportoù hag an dudiamantoù e c’hall an holl dud mont da bleustriñ war an holl sportoù kinniget o-unan pe sterniet gant ar c’hevredigezhioù a bep seurt a zo war al lec’h.
A côté des activités nautiques, de raquettes, BMX, skate parc, jeux d’enfants, etc., le parc de sports et loisirs est également le point de départ pour 5 boucles VTT permanentes pour rouler à la découverte de Quimper.
E-kichen an obererezhioù merdeiñ, ar palikedoù, BMX, park plankennoù-ruilh, c’hoarioù evit ar vugale, ha kement zo… ez eo park ar sportoù hag an dudi al lec’h loc’hañ evit mont gant e varc’h-houarn dre 5 troiad MTB d’ober anaoudegezh gant Kemper.
Ces circuits de 9 à 39 km, présentent différents niveaux de difficulté de « très facile » à « très difficile » pour la grande boucle de 39 km.
Gant an troiadoù eus 9 da 39 km e kinniger liveoù diaesterioù a bep seurt adalek « aes-kenañ » betek « diaes-kenañ » evit an droiad vras 39km.
Avec 14 autres circuits situés sur le territoire de Quimper Communauté, la commune de Fouesnant et du Pays Glazik, ils constituent l’offre de randonnée à VTT proposée par la base VTT-Vallée de l’Odet, labélisée par la Fédération Française de Cyclotourisme.
Gant ar 14 troiad all a zo war dachenn Kemper Kumuniezh, e kumun Fouenant hag e Bro C’hlazik, ez eont d’ober un dibab troiadoù bale MTB kinniget gant diazlec’h MTB-Traoñienn an Oded, a zo bet roet ul label dezhañ gant Kevread touristerezh war varc'h-houarn Frañs.
Le local de la base VTT se situe 159, boulevard de Creac’h Gwen, au même niveau que l'entrée de la piscine Aquarive. 
Ti an Diazlec’h MTB zo er 159, boulouard Krec’h Gwenn, dres dirak antre ar poull-neuial Aquarive.
Vous y trouverez des conseils pour choisir votre parcours en fonction de votre niveau ou envie auprès du permanent, le topo guide « Randonnées à VTT » et une station de lavage.
Gallout a rit goulenn alioù ouzh an implijad pad a labour e-barzh evit dibab ho troiad hervez ho live pe hervez ho c'hoant ha kavout a reoc’h ar sturlevr « Randonnées à VTT » hag ur porzh gwalc’hiñ ennañ ivez.
Le topo-guide « Randonnées à VTT » de la base VTT-FFCT Vallée de l’Odet est en vente (5 €) à l'Office de tourisme de Quimper Cornouaille, l'Office de tourisme de Briec, la mairie d'Ergué-Gabéric et la permanence VTT du Comité départemental de cyclotourisme à Creac'h Gwen.
Ar sturlevr « Randonnées à VTT » kinniget gant an diazlec’h MTB-KMHF Traoñienn an Oded a vez gwerzhet e 5 € e Ti an Douristed Kemper Kerne, Ti an Douristed Brieg, ti-kêr an Erge-Vras hag e burev pad MTB Poellgor-departamant an touristerezh war varc’h-houarn e Krec’h Gwenn.
Les piscines quimpéroises sont gérées par Quimper Communauté, communauté d'agglomération.
Poulloù-neuial Kemper zo meret gant Kemper Kumuniezh, ur gumuniezh tolpad-kêrioù.
Aquarive, située à Creac’h Gwen, sur les bords de l’Odet, propose des aménagements ludiques et un bassin sportif pour un moment de détente et de loisirs pour toute la famille.
Aquarive, diazezet e Krec’h Gwenn, war lez an Oded, a ginnig c’hoarioù hag ur poull sport evit ma c’hallo ar familhoù a-bezh diskuizhañ hag en em zudiañ.
Kerlan Vian est dédiée principalement à l’apprentissage de la natation à destination des scolaires mais aussi des enfants et adultes par l’intermédiaire de l’école de natation. 
Kerlann Vihan zo gouestlet dreist-holl d’an deskiñ neuial d’ar skolidi met ivez d’ar vugale ha d’an oadourien dre ar skol-neuial.
De nombreuses associations y proposent également différentes activités aquatiques.
Gant kevredigezhioù a-leizh e vez kinniget obererezhioù a bep seurt en dour ivez.
Nichée sur les bords de l'Odet à Creac'h Gwen, la piscine Aquarive dispose d'un bassin sportif de 25 m avec 5 lignes d'eau à la température de 29°, d'un bassin à vagues, d'un toboggan de 60 mètres de longueur et 8 mètres de hauteur, mais aussi d'un espace ludique avec un bassin et des jeux pour enfants. 
Er poull-neuial Aquarive, tamolodet war lez an Oded e Krec’h Gwenn, ez eus ur poull sport 25 m gant 5 linennad dour tommet e 29°, ur poull gant gwagennoù, ur ruz-revr 60 m hirder hag 8 m uhelder, hag ivez ul lec’h c’hoari gant ur poull ha c’hoarioù evit ar vugale.
Aquarive propose également un espace bien-être avec solarium, jacuzzi, hammam, saunas, massothermie pour vivre un moment de détente privilégié.
Kinnig a ra Aquarive ul lec’h distegnañ ivez gant solariom, jacuzzi, ha hammam, saonaoù  dorlotermiezh evit tremen ur mare diskuizh dibar.
Une nocturne par semaine permet de nager ou se détendre jusqu'à 22 heures.
Ur wech ar sizhun, diouzh an noz,  e c’haller neuial pe distegnañ betek 22 eur.
Aquarive propose de très nombreuses activités aquatiques pour tous les âges et tous les niveaux de pratique. 
Kinnig a ra Aquarive e-leizh a obererezhioù en dour evit tud a bep oad hag evit an holl liveoù.
Futures mamans : pour permettre aux futures mamans de se détendre et se tonifier tout au long de la grossesse.
Danvez-mammoù : evit reiñ tro d’an danvez-mammoù da zistegnañ ha da nerzhusaat a-hed o brazezded.
Aqua-bébés : pour familiariser les tout-petits avec l'eau et partager un super moment avec leurs parents.
Akwabagig : evit boazañ ar vugaligoù ouzh an dour hag evit ma tremenfent ur pennad-amzer plijus asambles gant o zud.
Aqua-découverte : pour les enfants dès 6 ans.
Akwatañva : evit ar vugale adalek 6 vloaz.
Ados party : des soirées festives pour les adolescents de 11 à 15 ans la veille des vacances scolaires !
Abadenn Krennarded : nozvezhioù festus evit ar grennarded eus 11 da 15 vloaz en deiz a-raok ar vakañsoù-skol !
Aquagym : Pour faire travailler l'ensemble des muscles sans ressentir la douleur.
Akwajiminas: evit lakaat an holl gigennoù da labourat hep klevet poan.
Aquabike : vélo aquatique permettant d'affiner et muscler le corps, en cours collectif ou en solo. 
Belo-dour : evit gallout moanaat ha kigennañ, e-pad kentelioù a-stroll pe e-unan.